
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«19» мая 2026 г.
	         № 55
	                          г. Масква




Аб унясенні змяненняў у Рашэнне Калегіі Еўразійскай 
эканамічнай камісіі ад 10 снежня 2013 г. № 289

У адпаведнасці з пунктамі 1–4 артыкула 112 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Рашэнне Калегіі Еўразійскай эканамічнай камісіі ад 10 снежня 2013 г. № 289 «Аб унясенні змяненняў (дапаўненняў) у звесткі, заяўленыя ў дэкларацыі на тавары, і прызнанні страціўшымі сілу некаторых рашэнняў Камісіі Мытнага саюза і Калегіі Еўразійскай эканамічнай камісіі» змяненні згодна з дадаткам.
2. Гэта Рашэнне ўступае ў сілу з 1 студзеня 2027 г. 


	Старшыня Калегіі
Еўразійскай эканамічнай камісіі
	
Б. Сагінтаеў

ДАДАТАК
да Рашэння Калегіі
Еўразійскай эканамічнай камісіі 
ад 19 мая 2026 г. № 55


ЗМЯНЕННІ,
якія ўносяцца ў  Рашэнне Калегіі Еўразійскай 
эканамічнай камісіі ад 10 снежня 2013 г. № 289

1. У Парадку ўнясення змяненняў (дапаўненняў) у звесткі, заяўленыя ў дэкларацыі на тавары, зацверджаным гэтым Рашэннем:
а) у пункце 6:
пасля абзаца першага дапоўніць абзацамі наступнага зместу:
«КТД прадстаўляецца ў выглядзе электроннага дакумента.
Дапускаецца прадстаўленне КДТ у выглядзе дакумента на папяровым носьбіце ў наступных выпадках:
пры адсутнасці ў мытнага органа магчымасці для забеспячэння прадстаўлення КДТ у выглядзе электроннага дакумента ў сувязі з няспраўнасцю інфармацыйных сістэм, якія выкарыстоўваюцца мытнымі органамі, выкліканай тэхнічнымі збоямі, парушэннямі ў рабоце сродкаў сувязі (тэлекамунікацыйных сетак і інфармацыйна-тэлекамунікацыйнай сеткі «Інтэрнэт»), адключэннем электраэнергіі;
пры ўнясенні змяненняў (дапаўненняў) у звесткі, заяўленыя ў ДТ, пададзенай на папяровым носьбіце, у выпадках, устаноўленых заканадаўствам дзяржавы-члена аб мытным рэгуляванні на падставе пункта 5 артыкула 104 Кодэкса.»;
у сказе другім абзаца другога:
словы «Калі ДТ» замяніць словамі «Калі КДТ»;
словы «КДТ і» выключыць;
словы «могуць прадстаўляцца» замяніць словам «прадстаўляюцца»;
у абзацы трэцім абрэвіятуру «ДТ» замяніць абрэвіятурай «КДТ»;
б) у пункце 7 словы «ў журнале рэгістрацыі КДТ у пісьмовым і (або) электронным выглядзе» выключыць;
в) у абзацы першым пункта 9 словы «ў журнале рэгістрацыі КДТ у пісьмовым і (або) электронным выглядзе з выкарыстаннем інфармацыйнай сістэмы мытнага органа» выключыць;
г) пункт 11 дапоўніць падпунктам «п» наступнага зместу:
«п) пры заяве плацельшчыкам пасля выпуску тавараў звестак аб прымяненні спосабу выплаты падатку на дабаўленую вартасць метадам заліку пры ўмове выканання ўстаноўленых патрабаванняў, у тым ліку ў сувязі з прадстаўленнем у мытны орган дакументаў, якія з’яўляюцца падставай для прымянення такога спосабу выплаты, прадугледжанага заканадаўствам Рэспублікі Казахстан (для Рэспублікі Казахстан).»;
д) абзацы першы і другі пункта 12 выкласці ў наступнай рэдакцыі:
«12. Для ўнясення змяненняў (дапаўненняў) у звесткі, заяўленыя ў ДТ, пасля выпуску тавараў дэкларантам прадстаўляюцца зварот, належным чынам запоўненая КДТ, яе электронны выгляд (для КДТ у выглядзе дакумента на папяровым носьбіце), дакументы, якія пацвярджаюць змяненні (дапаўненні), што ўносяцца ў звесткі, заяўленыя ў ДТ, у выпадку ўнясення змяненняў (дапаўненняў) у звесткі аб мытным кошце тавараў – ДТС, яе электронны выгляд (для ДТС у выглядзе дакумента на папяровым носьбіце), а ў выпадку неабходнасці выплаты мытных, іншых выплат – таксама дакументы і (або) звесткі, якія пацвярджаюць іх выплату. У Расійскай Федэрацыі дакументы і (або) звесткі, якія пацвярджаюць выплату мытных, іншых выплат, не прадстаўляюцца.
Зварот не прадстаўляецца ў выпадках, прадугледжаных пунктам 3 артыкула 115, пунктам 6 артыкула 116 Кодэкса і падпунктамі «ж» – «і» і «о» пункта 11 гэтага Парадку. У гэтым выпадку дэкларантам прадстаўляюцца належным чынам запоўненая КДТ, яе электронны выгляд (для КДТ у выглядзе дакумента на папяровым носьбіце), дакументы, якія пацвярджаюць змяненні (дапаўненні), што ўносяцца ў звесткі, заяўленыя ў ДТ, у выпадку ўнясення змяненняў (дапаўненняў) у звесткі аб мытным кошце тавараў – ДТС, яе электронны выгляд (для ДТС у выглядзе дакумента на папяровым носьбіце), а ў выпадку неабходнасці выплаты мытных, іншых выплат – таксама дакументы і (або) звесткі, якія пацвярджаюць іх выплату. У Расійскай Федэрацыі дакументы і (або) звесткі, якія пацвярджаюць выплату мытных, іншых выплат, не прадстаўляюцца.»;
е) сказ першы абзаца першага пункта 13 выкласці ў наступнай рэдакцыі:
«13. Зварот складаецца ў адвольнай пісьмовай або электроннай форме.»;
ж) у пункце 15 слова «зварот,» выключыць;
з) у абзацы другім падпункта «в» пункта 18:
словы «ў пісьмовай форме» выключыць;
дапоўніць словамі «, у электроннай форме або шляхам накіравання адмовы ў выглядзе дакумента на папяровым носьбіце»;
і) у пункце 19:
сказ другі выключыць;
дапоўніць абзацамі наступнага зместу:
«Пры падачы КДТ у выглядзе электроннага дакумента мытны орган накіроўвае дэкларанту ў электроннай форме звесткі аб даце рэгістрацыі такой КДТ і яе рэгістрацыйным нумары.
Пры падачы КДТ у выглядзе дакумента на папяровым носьбіце мытны орган робіць адпаведныя запісы (ставіць адзнакі) у адпаведных графах ДТ, КДТ і ў выпадку ўнясення змяненняў (дапаўненняў) у звесткі аб мытным кошце тавараў – таксама ў адпаведных графах ДТС.»;
к) у пункце 20:
абзац першы замяніць абзацамі наступнага зместу:
«20. У выпадку неабходнасці ўнясення змяненняў (дапаўненняў) выключна ў запісы (адзнакі) у графах ДТ у выглядзе электроннага дакумента, якія запаўняюцца службовай асобай, такія змяненні (дапаўненні) уносяцца ў ДТ з выкарыстаннем інфармацыйнай сістэмы мытнага органа. ДТ у выглядзе электроннага дакумента з унесенымі змяненнямі (дапаўненнямі) або інфармацыя аб такіх змяненнях (дапаўненнях) накіроўваецца дэкларанту ў электроннай форме ў тэрмін, які не перавышае 1 працоўнага дня з дня ўнясення такіх змяненняў (дапаўненняў).
У выпадку неабходнасці ўнясення змяненняў (дапаўненняў) выключна ў запісы (адзнакі) у графах ДТ у выглядзе дакумента на папяровым носьбіце, якія запаўняюцца службовай асобай, такія змяненні (дапаўненні) уносяцца ў ДТ ад рукі і завяраюцца подпісам і адбіткам асабістай нумарной пячаці службовай асобы (пры наяўнасці) з указаннем даты ўнясення змяненняў (дапаўненняў). Пры гэтым службовай асобай уносяцца адпаведныя змяненні (дапаўненні) у электронны выгляд ДТ.»;
абзац трэці выкласці ў наступнай рэдакцыі:
«У выпадку адсутнасці тэхнічнай магчымасці для накіравання дэкларанту ДТ у выглядзе электроннага дакумента з унесенымі змяненнямі (дапаўненнямі) або інфармацыі аб такіх змяненнях (дапаўненнях) у электронным выглядзе з выкарыстаннем інфармацыйнай сістэмы мытнага органа ДТ у выглядзе электроннага дакумента з унесенымі змяненнямі (дапаўненнямі) або інфармацыя аб такіх змяненнях (дапаўненнях) у электронным выглядзе раздрукоўваецца на папяровым носьбіце і накіроўваецца дэкларанту ў парадку, устаноўленым абзацам трэцім гэтага пункта.»;
л) у пункце 21:
словы «па форме згодна з дадаткам № 1» замяніць словамі 
«ў выглядзе электроннага дакумента або дакумента на папяровым носьбіце, аформленага па форме згодна з дадаткам № 1. Пры гэтым рашэнне, аформленае ў выглядзе электроннага дакумента, павінна ўтрымліваць звесткі, прадугледжаныя ўказаным дадаткам.»;
м) пункт 22 выкласці ў наступнай рэдакцыі:
«22. Рашэнне, аформленае ў выглядзе электроннага дакумента, накіроўваецца дэкларанту з выкарыстаннем інфармацыйных сістэм і інфармацыйных тэхналогій, якія дазваляюць ажыццяўляць абмен электроннымі дакументамі, не пазней за 1 працоўны дзень з  дня яго прыняцця.
Рашэнне, аформленае ў выглядзе дакумента на папяровым носьбіце, уручаецца дэкларанту пад подпіс ці накіроўваецца заказным паштовым адпраўленнем з паведамленнем аб уручэнні ў тэрмін, які не перавышае 5 працоўных дзён з дня яго прыняцця.»;
н) у абзацы першым пункта 25 словы «яны запаўняюцца службовай асобай» замяніць словамі «а таксама ў выпадку выплаты і (або) спагнання мытных, іншых плацяжоў, калі патрабаванне аб іх выплаце ўтрымлівалася ў накіраваным мытным органам паведамленні аб не выплачаных ва ўстаноўлены тэрмін сумах мытных пошлін, падаткаў, КТД і (або) ДТС запаўняюцца службовай асобай»;
о) пункт 27 дапоўніць абзацам наступнага зместу:
«Патрабаванне ў выглядзе электроннага дакумента павінна ўтрымліваць звесткі, прадугледжаныя дадаткам № 2 да гэтага Парадку.»;
п) у абзацы другім пункта 29 словы «ДТС прадстаўляецца» замяніць словамі «КДТ, ДТС прадстаўляюцца».
2. У падпунктах 10 і 11 пункта 10 Парадку запаўнення карэкціроўкі дэкларацыі на тавары, зацверджанага ўказаным Рашэннем, словы «ў пісьмовай форме» замяніць словамі «ў выглядзе дакумента на папяровым носьбіце». 

